wickkiey/tamil-wikipedia-markdown huggingface dataset:
# பிலிப் எட்வர்ட் ஆன்டன் வான் லெனார்ட்


**பிலிப் எட்வர்ட் ஆன்டன் வான் லெனார்ட்** (ஆங்கிலம்:Philipp Eduard Anton von Lenard, பிறப்பு:7 சூன் 1862, இறப்பு:20 மே 1947) செருமானிய இயற்பியலறிஞர் மற்றும் இயற்பியலுக்கான நோபல் பரிசுயினை 1905 இல் வென்றவர். எதிர்முனைக் கதிர்கள் மற்றும் அவற்றின் இயல்புகள சார்பான ஆராய்ச்சியிற்கு நோபல் பரிசு வழங்கப்பட்டது. யூத எதிர்ப்புக் கொள்கையினைக் கடைப்பிடித்தார். 1920களில் நாசிசம் மற்றும் இட்லர் இற்கு வெளிப்படையாக தனது ஆதரவைத் தெரிவித்தார். ஆல்பர்ட் ஐன்ஸ்டைன்யின் இயற்பியல் பங்களிப்புகளை "யூதர்கள் இயற்பியல்" என்று கூறினார்.  

## விருதுகள் மற்றும் பதக்கங்கள்
- அரச கழகம்: ரம்பர்டு பதக்கம், 1896
- மட்டெயுச்சி பதக்கம், 1896
- பிரென்சு இயற்பியல் அகாதமி: *பிரிக்சு லெ காசே*, 1897
- பிராங்கிளின் பதக்கம், 1932
- இயற்பியலுக்கான நோபல் பரிசு, 1905
- 2008 இல் நிலாவின் வட துருவத்திலுள்ள ஒரு பள்ளத்திற்கு இவரது பெயரிடப்பட்டது.

## புத்தகங்கள்
- 
- 
- 
- 
- 
- 
- 
- Lenard, Philipp (1931) (in German). *Erinnerungen eines Naturforschers*. New edition: *Erinnerungen eines Naturforschers – Kritische annotierte Ausgabe des Originaltyposkriptes von 1931/1843* (Arne Schirrmacher, ed.). Springer Verlag, Heidelberg 2010, 344 pages, , e-.
- 
-
# கால்வானிக் சிகிச்சை



**கால்வானிக் சிகிச்சை** இயன்முறைமருத்துவ துறையில் பயன்படுத்தப்படும் ஒரு சிகிச்சை முறை ஆகும். இது மின்னாற்றல் மூலம் வழங்கப்படும் மின்னாற்றல் சிகிச்சையின் ஒரு பிரிவு ஆகும்.  

## வழிமுறைகள்
### சிகிச்சை
கால்வானிக் சிகிச்சையில் அதன் மின்சாதனத்தின் இரு எதிரெதிர் மின் முனைகளில் இருந்து வரும் நேர்மின் மற்றும் எதிர்மின் கடத்திகள் உடலின் சிறு தசைகளில் அதற்கான இடத்தின் தோல் மேல் நீர் அல்லது நீரால் ஆன கூழ் மூலமாக வைக்கப்படுகிறது. சாதனத்தின் மூலம் மின்சாரம் பாய்ச்சப்படுகிறது. இதனால் தசை இயக்கம் சரிசெய்யப்படும். பெரும்பாலும் இது முகத்தில் உள்ள சிறு தசைகளின் மருத்துவ குறைபாடுகளுக்கு ஏற்ற சிகிச்சை முறையாக உள்ளது.  

### கால்வானிக் குளியல்
நோயாளியை 35 டிகிரி வெப்பநிலை உள்ள நீரின் உளளே உடலின் பகுதியை மூழ்க வைத்து அதனூடாக மின்சாரம் பாய்ச்சி சிகிச்சை அளிப்பதாகும். கால்வானிக் குளியல் பொதுவாக 15 நிமிடங்கள் வழங்கப்படும்.  
## சிகிச்சைக்கானஅறிகுறிகள்
- தசைகள் பலகீனம்
- வலி
- வீக்கம்
- முகவாதம்

## எதிரான அறிகுறிகள்
- காயம்
- புற்றுநோய்
- எலும்பு முறிவு அறுவை சிகிச்சை
## பயன்கள்
- தசை இயக்கம் மேம்படுதல்
- வீக்கம் குறையும்
- வலி குறையும்
- முகத்தில் உள்ள சிறு தசைகளின் இயக்கம் மேம்படுதல்
- முகச்சுருக்கம் குறையும்
- முக பாவனைகள் மேம்படும்
- இரத்த ஓட்டம் சீராகும்
# பேராடிக் சிகிச்சை



**பேராடிக் சிகிச்சை** (ஆங்கிலம்:**Faradic treatment**) இயன்முறைமருத்துவ சிகிச்சையில் தசை தூண்டுதல் மின் சிகிச்சை முறையின் ஒரு வகை ஆகும்.  

## சிகிச்சை
1970 ஆம் ஆண்டுகளில் இந்த சிகிச்சை முறை ஆரம்பிக்கப்பட்டது.  
பேராடிக் சிகிச்சையில் அதன் மின்சாதனத்தின் இரு எதிரெதிர் மின் முனைகளில் இருந்து வரும் நேர்மின் மற்றும் எதிர்மின் கடத்திகள் உடலில் உள்ள பெரிய தசைகளில் அதற்கான இடத்தின் தோல் மேல் நீர் அல்லது நீரால் ஆன கூழ் மூலமாக வைக்கப்படுகிறது. சாதனத்தின் மூலம் மின்சாரம் பாய்ச்சப்படுகிறது. இதனால் தசை இயக்கம் சரிசெய்யப்படும். பெரும்பாலும் இது கைகள் மற்றும் கால்களில் உள்ள பெரிய தசைகளின் மருத்துவ குறைபாடுகளுக்கு ஏற்ற சிகிச்சை முறையாக உள்ளது.  

## சிகிச்சைக்கான அறிகுறிகள்
- தசைகள் பலகீனம்
- வலி
- வீக்கம்
- பக்கவாதம்
## எதிரான அறிகுறிகள்
- காயம்
- புற்றுநோய்
- எலும்பு முறிவு அறுவை சிகிச்சை
## பயன்கள்
- தசை இயக்கம் மேம்படுதல்
- வீக்கம் குறையும்
- வலி குறையும்
- கை மற்றும் காலில் உள்ள தசைகளின் இயக்கம் மேம்படுதல்
- வளர்சிதை மாற்றம் அதிகரிக்கும்
- பக்கவாத பாதிப்பு குறையும்
- இரத்த ஓட்டம் சீராகும்
# பாரத பெட்ரோலியம்


**பாரத பெட்ரோலியம் கார்பரேசன் லிமிடட்** (ஆங்கிலம்:Bharat Petroleum Corporation Limited சுருக்கமாக**BPCL**) இந்திய அரசினால் இயக்கப்படும் எண்ணெய் மற்றும் வளிமம் நிறுவனமாகும். இதன் தலைமையகம் மும்பை, மகாராட்டிரம் இல் உள்ளது. பாரத பெட்ரோலியம் கொச்சி மற்றும் மும்பை இல் இரு எண்ணெய் சுத்திகரிப்பு நிலையங்களை இயக்குகின்றது. . 2018 ஆண்டில், பாரத பெட்ரோலியம் ஃபோர்ப்ஸ் பட்டியலில் 672 ஆம் இடத்தினைப் பெற்றது.  

## உரிமை
செப்டம்பர் 2018 மாத நிலவரப்படி, பாரத பெட்ரோலியமின் 54 சதவிகித பங்குகளை இந்திய அரசு (இந்தியக் குடியரசுத் தலைவர் மூலமாக) கொண்டுள்ளது.
# வார்ப்புரு:Inflation/year

<includeonly>  

| AR = 2020  
| AT = 2018  
| AU = 2018  
| AU-road = 2018  
| AU = 2010  
| AU-road = 2013  
| BD = 2021  
| BE = 2020  
| BR = 2020  
| CA = 2021  
| CH = 2021  
| CL = 2020  
| CN = 2019  
| DE = 2021  
| DK = 2007  
| EG = 2018  
| ES = 2019  
| EU = 2021  
| FI = 2007  
| FR = 2020  
| GR = 2007  
| HK = 2020  
| ID = 2007  
| IL = 2021  
| IN = 2020  
| IR = 1398  
| IS = 2020  
| IT = 2020  
| JP = 2019  
| KRW = 2017  
| MX = 2007  
| NL = 2016  
| NO = 2017  
| NZ = 2021  
| PE = 2017  
| PH = 2021  
| PK = 2021  
| PL = 2021  
| PT = 2007  
| RU = 2007  
| SE = 2009  
| SG = 2020  
| TEST = 2012  
| TH = 2020  
| TR = 2021  
| TW = 2021  
| UK|GBP = 2021  
| UKGDP  
| UK-GDP  
| UK-CAP = 2019  
| US|USD = 2021  
| USGDP  
| US-GDP  
| US-CAP = 2021  
| ZAR = 2018  
| ERR = <span>Error: no index specified when using .</span>  
|#default = <span>Error: undefined index "}}" when using .</span>  
}}</includeonly><noinclude>  

</noinclude>
# இராஜஸ்தான் முதலமைச்சர்களின் பட்டியல்



**இராஜஸ்தான் முதலமைச்சர்**, இந்திய மாநிலமான இராஜஸ்தானின், அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார்.  

1949 முதல் 14 பேர் இராஜஸ்தான் முதலமைச்சராகப் பதவி வகித்துள்ளனர். மோகன் லால் சுகாதியா என்பவர் ராஜஸ்தானின் நீண்ட கால முதலமைச்சராகப் பதவி வகித்துள்ளார். பாரதீய ஜனதா கட்சியைச் சேர்ந்த வசுந்தரா ராஜே சிந்தியா என்பவர் இம்மாநிலத்தின் முதல் பெண் முதலமைச்சர் ஆவார். r-sachin-pilot-as-deputy-cm-81371.html|title=ராஜஸ்தான் முதல்வராக பதவியேற்றார் அசோக் கெஹ்லாட்!}} NEWS18 தமிழ் (17 திசம்பர் 2018) </ref>  

2023 இராஜஸ்தான் சட்டமன்றத் தேர்தலில் பெரும்பான்மையாக வெற்றி பெற்ற பாரதிய ஜனதா கட்சியின் சார்பில் பஜன்லால் சர்மா 14வது முதலமைச்சராகவும் துணை முதலமைச்சர்களாக தியா குமாரி மற்றும் பிரேம் சந்த் பைரவா ஆகியோர் 15 டிசம்பர் 2023 அன்று பதவியேற்றனர். தேர்வு செய்யப்பட்டார்.  

## முதலமைச்சர்கள்
# எஸ். ஆர். ஜான்கித்


**எஸ். ஆர். ஜான்கித்** ஒரு போலீஸ் அதிகாரி மற்றும் முன்னாள் தமிழக காவல்துறையின் தலைமை இயக்குநர் ஆவார். புகழ்பெற்ற பவாரியா நடவடிக்கையை வெற்றிகரமாக நடத்தி, பல கொலை மற்றும் கொள்ளைகள் செய்த ஓமா பவாரியா மற்றும் அவரது கூட்டாளிகளுக்கும் தண்டனைப் பெற்று தந்தவர் இவர். இவ்வழக்கில் இவரது முயற்சிகளுக்கு, ஜனாதிபதியால் இவர்க்கு காவல்துறையினருக்கான சிறப்பு பதக்கம் வழங்கப்பட்டது.  

## ஆரம்ப வாழ்க்கை
எஸ்.ஆர்.ஜான்கித், ராஜஸ்தான் மாநிலத்தின் பார்மேர் மாவட்டத்தில், பாந்த்ரா கிராமத்தில் 01.08.1959 அன்று பிறந்தார். இவர் தனது பள்ளிப் படிப்பை கவாஸ் எனும் ஊரில் உள்ள பள்ளியில் முடித்தார். பின்பு ஜெய்பூரில் உள்ள ராஜஸ்தான் பல்கலைக்கழகத்தில் பொருளியல் பட்டம் பெற்றார்.  

## திரைப்படம்
கார்த்தியின் படமான தீரன் அதிகாரம் ஒன்று ஜாங்கித்தின் வாழ்க்கை வரலாற்றை அடிப்படையாகக் கொண்டது. இந்த படத்தில் கார்த்தி ஜான்கித்தின் கதாப்பாத்திரத்தை தீரன் என்ற பெயரில் நடித்திருந்தார்.  

## குறிப்பு
# பென் புதையல்


**ஃபென் புதையல்** என்பது பத்து இலட்சம் டாலர் மதிப்புடைய ஒரு புதையல் ஆகும். இது ராக்கி மலைத்தொடர்களில் கலைப் பொருள் வணிகரான **ஃபாரஸ்ட் ஃபென்னால்** மறைத்து வைக்கப்பட்டுள்ளது. பலர் இந்தப் புதையலானது யெல்லோஸ்டோனில் உள்ளதாக நம்புகிறார்கள். இவரிடம் ஏன் இந்த புதையல் வேட்டையை உருவாக்கினீர் என்று கேட்டதற்கு, ஃபென் "மக்களுக்கு சில நம்பிக்கைகளைக் கொடுக்க விரும்பினேன்" என்றார்.  

ஹண்டர் ஃபென்னின் கூற்றுப்படி, புதையல் கண்டுபிடிக்கப்பட்டதாக பலர் கூறிவிட்டனர், என்றாலும் அவர்கள் தங்கள் கூற்றுக்கு எந்த சான்றையும் வழங்கவில்லை. 2017 சூலை வரை, ஃபென் "நான் 7 ஆண்டுகளுக்கு முன்பு மறைத்து வைத்த புதையல் இன்னும் உள்ளது" என்று கூறியுள்ளார். 2017 மே மாதத்தில், அவர் "யாரும் என்னிடம் இதுவரை புதையல் குறித்த ஒன்பது குறிப்புகளைச் சரியான வரிசையில் சொல்லவில்லை" என்று குறிப்பிட்டார். இக்கூற்றானது அனைத்து குறிப்புகளும் கண்டு பிடிக்கப்பட்டுவிட்டன என்ற ஊகத்திற்கு வழிவகுத்தது. ஆனால் புதையல் பொட்டியானது மறைந்தே உள்ளது. இன்னும் பலர் புதையலைத் தேடிவருகின்றனர். இவரது சுயசரிதை நூலான தி திரில் ஆஃப் தி *சேஸ்* என்ற நூலில் இந்த புதையல் குறித்த வரைபடம் கொடுக்கப்பட்டது. மேலும் 24 வரிகளில் ஒரு கவிதையும் எழுதினார். இந்தக் கவிதையில் ஒன்பது இடங்களில் புதையல் மறைத்து வைத்திருக்கும் இடம் குறித்த குறிப்புகள் கொடுக்கப்பட்டதாக கூறுகிறார். இவை புதையல் வேட்டைக் காரர்களையும் சாகச விரும்பிகளையும் கவர்ந்துள்ளது.  

## வரலாறு
ஃபாரஸ்ட் ஃபென் அமெரிக்க வான்படையில் மேஜர் தகுதியில் இருந்த ஒரு விமானி ஆவார். மேலும் வியட்நாம் போரில் இவரது பணியைப் பாராட்டும் விதமாக அமெரிக்க வான்படையின் மூன்றாவது பெரிய அங்கிகாரமான சில்வர் ஸ்டார் வழங்கப்பட்டது. அச்சமயத்தில் இவர் 328 முறை பறந்தார். அமெரிக்க வான் படையில் இருந்து ஓய்வு பெற்றார். அதன் பின்னர் தன் நண்பரான ரெக்ஸ் அரோஸ்மித் என்பவரிடம் கலைப்பொருள் வணிகத்தைக் கற்றார். இருவரும் இணந்து நியூமெக்சிகோவில், சாண்டா ஃபே நகரில் அரோஸ்மிக் ஃபென் கேலரி என்ற கடையைத் துவங்கினர். தொழிலில் இருந்து அரோஸ்மித் விலகிய நிலையில் ஃபென்னுடன் இவரது மனைவியான பெக்கி தொழிலில் இணைந்தார். கலைப்பொருட்கள் வணிகத்தில் நன்கு பொருளீட்டினார். இறுதியில் கடையானது நிட்ரா மட்டிசிக்கு விற்கப்பட்டது. 1988 ஆம் ஆண்டு, ஃபென் புற்றுநோயால் பாதிக்கப்பட்டது கண்டறியப்பட்டது. இந்த நோயினால் இவர் பாதிக்கப்பட்ட காலகட்டத்தில் ஒரு புதையல் பெட்டியில் தங்கக் கட்டிகள், அரிய நாணயங்கள், நகைகள், மரகதக் கற்கள், வைரங்கள், சிலைகள் போன்ற கலைப் பொருட்களை நிரப்பினார். நோய் முற்றி தான் இன்னும் சில நாட்களில் இறந்துவிடுவோம் என்று தோன்றினால் இந்தப் பெட்டியை எடுத்துச் சென்று எங்கேயாவது மறைத்து வைத்துவிட்டு அங்கேயே இறந்துவிடவேண்டும் என்று திட்டமிட்டார். இருப்பினும், ஃபென் புற்று நோயில் இருந்து மீண்டு வந்தார். இதன் பிறகு இவர் தனது 79 அல்லது 80 வயது காலகட்டத்திலேயே மறைத்து வைத்தார்.  

## இறப்புகள்
புதையலைத் தேடிப்போனவர்களில் நான்கு பேர் விபத்துக்களால் இறந்துவிட்டதாக அறியப்படுகிறது. இது போன்ற காரணங்களால் நியூ மெக்சிகோ காவல்துறையானது இந்த புதையல் வேட்டையை முடிவுக்கு கொண்டுவர ஃபென்னிற்கு அழுத்தம் கொடுக்க முயன்றது.
# பாலக்கோடு தொடருந்து நிலையம்


**பாலக்கோடு தொடருந்து நிலையம்** (*Palakkodu railway station*, நிலையக் குறியீடு:*PCV*) ஆனது தமிழ்நாட்டில், தருமபுரி மாவட்டம், பாலக்கோட்டில் உள்ள ஒரு தொடருந்து நிலையமாகும்.  

## நிர்வாகம்
பாலக்கோடு தொடருந்து நிலையமானது தென் மேற்கு தொடருந்து மண்டலத்தால் நிர்வகிக்கப்படுகிறது. முன்பு இது தென்னக இரயில்வேயில் இருந்தது. பின்னர் தென்மேற்கு தொடருந்து மண்டலத்துக்கு மாற்றப்பட்டது.  

## இருப்பிடம்
இந்த நிலையமானது பெங்களூர் - சேலம் வழித்தடத்தில் உள்ளது.  

## வசதிகள்
பாலக்கோடு தொடருந்து நிலையத்தில் இணையதள முன்பதிவு வசதியும் உள்ளது. ஒவ்வொரு நாளும் அதிகாலையிலும், மாலை நேரங்களில் இந்த நிலையத்திற்கு பல பயணிகள் வந்து செல்கின்றனர்.
# பால் ருத்



**பால் ருத்** (*Paul Rudd*, பிறப்பு: ஏப்ரல் 6, 1969 ) ஒரு அமெரிக்கா நாட்டு நடிகர், எழுத்தாளர், தயாரிப்பாளர் மற்றும் நகைச்சுவை நடிகர் ஆவார். இவர் கேன்சஸ் பல்கலைக்கழகம் கழகத்தில் அமெரிக்கன் நாடகப் படிப்பு பெற்றார். 1992ஆம் ஆண்டு NBC என்ற தொலைக்காட்சியில் *சிஸ்டர்ஸ்* என்ற தொலைக்காட்சி தொடரில் அறிமுகமானார். இதை தொடர்ந்து ரோமியோ + ஜூலியட் (1996), வெட் ஹாட் அமெரிக்கன் சம்மர் (2001), நாக்ட் அப் (2007), ஐ லவ் யூ மேன் (2009), ஐடியல் ஹோம் (2018) போன்ற பல திரைப்படங்களில் நடித்ததன் மூலம் மிகவும் அறியப்படும் நடிகர் ஆவார்.  

2015ஆம் ஆண்டு முதல் ஆன்ட்-மேன் (2015), கேப்டன் அமெரிக்கா: சிவில் வார் (2016), ஆன்ட்-மேன் மற்றும் தி வாஸ்ப் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் மாவல் திரைப் பிரபஞ்சம் கதாபாத்திரமான ஆன்ட் மேன் (இசுகாட்காட் லாங்) என்ற மீநாயகன் கதாபாத்திரத்தில் நடித்துள்ளார். ருத் ஒரு யூதர் குடும்பத்தை சேர்ந்தவர் என்பது குறிப்பிடத்தக்கது.
# மிடிதேபள்ளி



**மிடிதேபள்ளி** (MIDITHEPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இந்த ஊரானது சூளகிரியில் இருந்து 12 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 46 கிலோமீட்டர் தொலைவிலும், மாநிலத் தலைநகரான சென்னையில் இருந்து 292 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 287 வீடுகள் உள்ளன. கிராமத்தின் மொத்த மக்கள் தொகையானது 1287 ஆகும். இதில் ஆண்கள் எண்ணிக்கை 667, பெண்களின் எண்ணிக்கை 620 என உள்ளது. மக்களின் கல்வியறிவு விகிதமானது 49.0% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# கேபால்சரைட்டு



**கேபால்சரைட்டு** *(Cabalzarite)* என்பது (Ca(Mg,Al,Fe<sup>3+</sup>)<sub>2</sub>[AsO<sub>4</sub>]<sub>2</sub>·2(H<sub>2</sub>O,OH) என்ற மூலக்கூற்று வாய்ப்பாட்டால் விவரிக்கப்படும் ஓர் அரியவகை ஆர்சனேட்டு கனிமம் ஆகும். திசம்கோரைட்டு குழுக் கனிமங்களில் கேபால்சரைட்டு கனிமமும் ஓர் உறுப்பினராகும். ஒற்றைச்சரிவச்சு படிகத்திட்ட்த்தில் படிகமாகும் இக்கனிமம் தொகுதிகளாக அல்லது சிறுமணிகள் போன்ற பொதிகளாகத் தோன்றுகிறது .  

சுவிட்சர்லாந்தின் கிரௌபந்தென் மண்டலத்திலுள்ள தடைசெய்யப்பட்ட மாங்கனீசு சுரங்கத்தில் முதன்முதலில் கேபால்சரைட்டு கண்டறியப்பட்டது. வால்டர் கேபால்சர் கண்டறிந்த காரணத்தால் கனிமத்திற்கு இப்பெயர் சூட்டப்பட்ட்து. அனைத்துலக கனிமவியல் நிறுவனம் கேபால்சரைட்டை ஒரு புதிய கனிமம் என்று 1997 ஆம் ஆண்டு அங்கீகரித்தது. மொராக்கோ நாட்டிலுள்ள குவார்சாசேட்டு மாகாணத்தின் அக்பார் சுரங்கத்திலும் இக்கனிமம் கிடைப்பதாக அறியப்படுகிறது .
# நல்லகான கொத்தப்பள்ளி



**நல்லகான கொத்தப்பள்ளி** (NALLAGANAKOTHAPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 968 வீடுகள் உள்ளன. கிராமத்தின் மொத்த மக்கள் தொகையானது 3933 ஆகும். இதில் ஆண்கள் எண்ணிக்கை 2028, பெண்களின் எண்ணிக்கை 1905 என உள்ளது. மக்களின் கல்வியறிவு விகிதமானது 67.73 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# பஸ்தலபள்ளி, சூளகிரி வட்டம்



**பஸ்தலபள்ளி** (PASTHALAPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.  

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 292 கிலோமீட்டர் தொலைவிலும் உள்ளது.  

## மேற்கோள்
# ஆன்ட்-மேன் மற்றும் தி வாஸ்ப்



**ஆன்ட்-மேன் மற்றும் தி வாஸ்ப்** என்பது 2018 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் பாத்திரங்களான ஸ்காட் லாங் / ஆண்ட் மேன் மற்றும் ஹோப் வான் டெய்ன் / வாஸ்ப் ஆகியவற்றை முக்கிய கதாப்பாத்திரமாகக் கொண்டு மார்வல் ஸ்டுடியோவால் என்ற நிறுவனம் தயாரித்துள்ளது.  

மார்வெல் ஸ்டுடியோ தயாரித்த இப்படத்தை வால்ட் டிஸ்னி ஸ்டுடியோஸ் மோஷன் பிக்சர்ஸ் விநியோகித்தது. இது 2015 இல் வெளிவந்த ஆன்ட்-மேன் படத்தின் தொடர்ச்சியும் மார்வல் திரைப் பிரபஞ்சத்தின் இருபதாவது திரைப்படமும் ஆகும். இந்தப் படம் பெய்டன் ரீட் இயக்கத்தில் பால் ருத், இவாஞ்சலீன் லில்லி, மைக்கேல் பெனா, வால்டன் கோகின்ஸ், பாபி கன்னவாலே, ஜூடி கிரேர், டி.ஐ., டேவிட் தஸ்ட்மால்ச்சியன், கன்னா ஜான்-காமன், ஆபீ ரைடர் போர்ட்சன், ராண்டால் பார்க், மிச்செல் பைபர், லாரன்ஸ் பிஷ்பர்ன், மைக்கேல் டக்ளஸ் போன்ற பலர் நடித்துள்ளார்கள்.  

ஆன்ட்-மேன் மற்றும் தி வாஸ்ப் என்ற திரைப்படம் ஜூன் 25, 2018 இல் ஹாலிவுட்டில் உலக அளவில் வெளியிடப்பட்டது. ஜூலை 6, 2018 இல் அமெரிக்காவில் ஐமேக்ஸ் மற்றும் முப்பரிமாணத்தில் இல் வெளியானது. இந்த திரைப்படம் விமர்சன ரீதியாகவும் வணிக ரீதியாகவும் பெரும் வெற்றி பெற்றது. இப்படம் அதன் நகைச்சுவை மற்றும் நடிப்பிற்காக புகழ் பெற்றது, குறிப்பாக பால் ருத் மற்றும் இவாஞ்சலீன் லில்லி ஆகியோரின் நடிப்பு குறிப்பிடத்தக்க வகையில் அமைந்தது. இந்த திரைப்படம் உலகளாவிய ரீதியாக 622 மில்லியனுக்கும் மேல் வசூலித்தது.  

## நடிகர்கள்
- பால் ருத் - ஸ்காட் லாங் / ஆண்ட் மேன்
- இவாஞ்சலீன் லில்லி - ஹோப் வான் டைன் / வாஸ்ப்
- மைக்கேல் பெனா - லூயிஸ்
- வால்டன் கோகின்ஸ் - சோனி புர்ச்
- பாபி கன்னவாலே - ஜிம் பாக்ஸ்டன்
- ஜூடி கிரேர் - மேகி
- டி.ஐ. - டேவ்
- டேவிட் தஸ்ட்மால்ச்சியன் - கர்ட்
- கன்னா ஜான்-காமன் - அவா ஸ்டார் / கோஸ்ட்
- ஆபீ ரைடர் போர்ட்சன் - காசி
- ராண்டால் பார்க் - ஜிம்மி வூ
- மிச்செல் பைபர் - ஜேனட் வான் டைன்
- லாரன்ஸ் பிஷ்பர்ன் - பில் ஃபாஸ்டர்
- மைக்கேல் டக்ளஸ் - ஹாங்க் பிம்

## திரைப்படத்தின் வசூல்
ஆன்ட்-மேன் மற்றும் தி வாஸ்ப் திரைப்படம்&nbsp; அமெரிக்கா மற்றும் கனடாவில் $216.6 மில்லியன் டாலர்கள் மற்றும் மற்ற பிராந்தியங்களில் $406 மில்லியன் டாலர்கள் என உலகளவில் மொத்தம் $ 622.7 மில்லியன் வசூலித்தது. 2018 ஆம் ஆண்டின் பதினோராவது மிக அதிக வசூலை ஈட்டிய படமாக இது ஆனது.
# தோர்: ரக்னராக்



**தோர்: தி ரக்னராக்** என்பது 2017 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் நிறுவனத்தின் வரைகதைகளில் தோன்றும் தோர் என்ற கதாபாத்திரத்தை மையமாகக் கொண்டு தைகா வைதிதி என்பவர் இயக்க கிறிஸ் ஹெம்ஸ்வர்த், டாம் ஹிடில்ஸ்டன், கேட் பிளான்சேட், இட்ரிசு எல்பா, ஜெப் கோல்ட்ப்ளம், டெஸ்சா தாம்ப்சன், கார்ல் அர்பன், மார்க் ருஃப்பால்லோ, அந்தோணி ஹோப்கின்ஸ் ஆகியோர் நடித்துள்ளனர்.  

இப் படத்தை மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் மூலம் அக்டோபர் 10, 2017 ஆம் ஆண்டு உலகம் முழுவதும் வெளியானது. இது மார்வல் திரைப் பிரபஞ்சத்தின் பதினேழாம் படம் மற்றும் தோர் (2011) மற்றும் தோர்: த டார்க் வேர்ல்டு (2013) போன்ற திரைப்பட வரிசையில் மூன்றாவது திரைப்படம் ஆகும். இந்த திரைப்படம் உலகளாவிய ரீதியாக $854 மில்லியனுக்கும் மேல் வசூலித்தது. இந்த திரைப்படத்தின் நான்காவது பாகம் தோர்: லவ் அண்ட் தண்டர் என்ற பெயரில் 6 மே 2022 ஆம் ஆண்டு வெளியாவுள்ளது.  

## கதை சுருக்கம்
இந்த திரைப்படத்தின் கதை வேற்றுக் கிரகத்தில் சிக்கிக்கொள்ளும் தோர், அங்கு ஹல்க் மற்றும் ஆஸ்கார்ட் நாட்டை சேர்ந்த வால்கெய்ரியுடன் இணைத்து தன் சகோதரி ஹெலாவை எப்படி வீழ்த்தி தன் உலகமான ஆஸ்கார்டையும் தன் மக்களையும் மீட்டெடுக்கிறான் என்பதுதான் கதை.  

## நடிகர்கள்
- கிறிஸ் ஹெம்ஸ்வர்த் - தோர்
- டாம் ஹிடில்ஸ்டன் - லோகி
- கேட் பிளான்சேட் - கேலா
- இட்ரிசு எல்பா - ஹைம்டால்
- ஜெப் கோல்ட்ப்ளம் - கிராண்ட்மாஸ்டர்
- டெஸ்சா தாம்ப்சன் - ஸ்கிராப்பர் 142 / வால்கெய்ரி
- கார்ல் அர்பன் - ஸ்கர்ஜ்
- மார்க் ருஃப்பால்லோ - புரூஸ் பேனர் / ஹல்க்
- அந்தோணி ஹோப்கின்ஸ் - ஒடின்

## திரைப்படத்தின் வசூல்
தோர்: ரக்னராக் அமெரிக்காவில் மற்றும் கனடாவில் $ 315.1 மில்லியன் வசூலித்தது, மற்ற பிராந்தியங்களில் 538.9 மில்லியன் டாலர்கள், என உலகளவில் மொத்தம் $ 854 &nbsp; மில்லியன் வசூலித்தது. நவம்பர் 3, 2017 வார இறுதியில், இப்படம் ஐமேக்ஸ் காட்சிகளில் இருந்து $ 25.4 மில்லியன் டாலர்கள் சம்பாதித்தது, நவம்பர் இறுதியில் டாக்டர் ஸ்ட்ரேஞ்ச் படத்தின் வசூலை விஞ்சிவிட்டது.  

இப்படம் உலகளவில் $ 650.1 மில்லியனுக்கும் சம்பாதித்தது. இப்படம் தோர் (மொத்தம் $ 449.3 &nbsp; மில்லியன்) மற்றும் தோர்: த டார்க் வேர்ல்டு ($ 644.6 &nbsp; மில்லியன்) ஆகிய படங்களின் வசூலை அதன் மூன்றாவது வார இறுதிக்குள் முந்தியது.  

இது 2017 ஆம் ஆண்டில் அதிக வசூல் ஈட்டிய படங்களில் ஒன்பதாவது இடத்தை பிடித்தது .
# 1999 ஒடிசா புயல்

**1999** **ஒடிசா புயல்** ( இந்திய வானிலை ஆய்வுத்துறை இட்ட பெயர் **BOB 06**, ) என்பது வட இந்திய பெருங்கடலில் உருவாகிய மிகப்பெரிய வெப்பமண்டல புயலாகும். இது இப்பகுதியைத் தாக்கிய மிகவும் அழிவுகரமான புயலாக இருந்தது.  

1999 &nbsp;ஒடிசா புயல் 25 அக்டோபர் அன்று அந்தமான் கடலில், புயலாக உருவாகியது. பின் மேற்கு-வட மேற்கு நோக்கி நகரத் துவங்கியப் புயல் தொடர்ந்ந்து வலு அடைந்துக் கொண்டே இருந்தது. பின் 28 அக்டோபர் அன்று சாதகமான சூழலில் மிகவும் தீவிரம் அடைந்து அதி தீவிரப் புயலாக உருமாறியது.  

அடுத்த நாளில் 260 கீமீ / ம (160 மைல்/ம) வேகத்தில் காற்று வீசியது மற்றும் 912 பார் என குறைந்த அழுத்தம் பதிவானது. இப்புயல் ஒடிசாவில் அக்டோபர் 29 தேதி கரையைக் கடக்கத்தொடங்கியது. தொடர்ச்சியான நில பரவல் மற்றும் வறண்ட காற்று காரணமாக புயல் பலவீனம் ஆனது. புயல் நவம்பர் 4 இல் வங்காள விரிகுடாவில் மறைந்தது.  

## தாக்கம்

### மியான்மர் மற்றும் பங்களாதேஷ்
மியான்மரில், 10 மக்கள் புயலில் கொல்லப்பட்டனர் மற்றும் 20,000 குடும்பங்கள் இடம்பெயர்ந்தன.  

பங்களாதேஷின் தெற்கே கடந்து, 1999 ஒடிசா புயலின் வடக்குப் பகுதி நாடெங்கும் வீசியடித்தது. இப்புயலின் காரணமாக பங்களாதேஷில் இரண்டு பேர் இறந்தனர்.  

### இந்தியா
ஒடிசா மாநிலத்தைத் தாக்கிய இப்புயல், 20ஆம் நூற்றாண்டில் ஒடிசாவைத் தாக்கிய மிக கடுமையானப் புயலாகும்.  

ஒடிசாவின் பன்னிரெண்டு மாவட்டங்களில் அதிகமான பாதிப்புகள் ஏற்பட்டன. இம்மாவட்டங்களில் அத்தியாவசிய சேவைகள் முற்றிலும் பாதிக்கப்பட்டது. இவற்றில், ஜகத்சிங்பூரில் உள்ள இராஸ்மா மற்றும் குஜாங்க் ஊராட்சிகள் மிக மோசமாக பாதிக்கப்பட்டன.  

புயல் காரணமாக மொத்தம், 12.9 மில்லியன் மக்கள் பாதிக்கப்பட்டுள்ளனர்; புயல் இறப்பு எண்ணிக்கை கணிசமாக மாறுபட்டன. இந்திய வானிலை ஆய்வுத் துறையின் படி சுமார் 9,887 &nbsp;இப்புயலில் கொல்லப்பட்டனர்,&nbsp;மேலும் 40 பேர் காணாமல் போனவர்கள் மற்றும் 2,507 பேர் &nbsp; காயமடைந்தனர். இந்த மரணங்கள் பெரும்பாலானவை ஜகத்சிங்பூரில் நிகழ்ந்தன. இந்த மாவட்டத்தில் மட்டும் 8,119 &nbsp; கொல்லப்பட்டனர். EM-DAT பேரழிவு தரவுத்தளம் புயலில் 10,915 மக்கள் கொல்லப்பட்டனர் என்று குறிப்பிடுகிறது . இருப்பினும், மற்ற மதிப்பீடுகள் இறப்பு எண்ணிக்கை 30,000 ஆக உயர்ந்திருக்கக்கூடும் என்று தெரிவித்தது. புயலின் விளைவுகள் 14,643 கிராமங்கள் மற்றும் 97 ஊராட்சி ஒன்றியங்களில் உள்ள 1.6 மில்லியன் வீடுகள் சேதமடைந்தன . இப்புயலில் மட்டும் 2.5 &nbsp; மில்லியன் மக்கள் சிக்கிக்கொண்டு இருந்தனர். மொத்தமாக இந்த புயலினால் ஏற்பட்ட சேதத்தின் மதிப்பு 4.4444 பில்லியன் அமெரிக்க டாலர் என மதிப்பிட்டுள்ளனர்.  

## வெளிநாடுகளின் பங்களிப்பு
**அமெரிக்கா**

| -
! மொத்த
! | } |
| --- | --- |
# பகாங்கின் அப்துல்லா

**அல் சுல்தான் அப்துல்லா ரிஅய்துடின் அல் முஸ்தபா பிலா ஷா இபினி சுல்தான் ஹாஜி அஹமத் ஷா அல்-முஸ்தாமின் பிலாவின்அப்துல்லாஹ் அப்துல்லாஹ்) அப்துல்லா** (( ஜவா: السلطان عبدالله رعاية الدين المصطفى بالله شاه الحاج ابن سلطان حاج احمد شاه المستعين بالله) ) பாகங் மாநிலத்தின் ஆறாவது சுல்தானும் ஆவர். அதேவேளையில், மலேசியநாட்டின் 16-வது பேரரசர் ஆவர்.  

ஜனவரி 24 ஆம் தேதி 2019 ஆம் ஆண்டு, இவர் தனது தந்தைக்கு அடுத்தபடி பாகங் மாநிலத்தின் சுல்தான் பதிவியேற்றார். அதனை தொடர்ந்து ஜனவரி 31 ஆம் தேதி 2019 ஆம் ஆண்டு, மலேசிய பேரரசராக பொறுப்பேற்றார்.  

## பஹாங்கின் சுல்தான்
2019 ஆம் ஆண்டு ஜனவரி 15 ஆம் தேதி 59 வயதில் சுல்தான் அப்துல்லா, நீண்ட காலமாக உடல்நிலை குறைவுற்றிருந்த  அவரது தந்தை சுல்தான் ஹாஜி அஹமட் ஷாவிற்கு பதிலாக பஹாங்கின் ஆறாவது சுல்தானாக பிரகடனப்படுத்தப்பட்டார். பஹாங் சுல்தானின் அதிகார பூர்வ இல்லமான இஸ்தானா அபு பக்கரில் இந்த பதிவியேற்பு விழா நடந்தது. அவரது ஆட்சிக் காலம் 2019 ஆம் ஆண்டு ஜனவரி 11 ஆம் தேதி தொடங்குகிறது.  

பஹாங்கின் சிம்மாசனத்திற்கு வந்தவுடன், **அல் சுல்தான் அப்துல்லா ரைஅய்துடின் அல் முஸ்தபா பிலா ஷா** எனும் பட்ட பெயரை ஏற்றுக்கொண்டார். துங்கு அஜிஜா ஆமினா மைமுனா இஸ்கந்தரியா பிந்தி அல்மரும் சுல்தான் இஸ்கந்தர், இவரது அரச துணைவராக, 29 ஜனவரி 2019 அறிவித்தார்.  

## 16 யாங் டி பெர்துவான் அகோங் (மலேசியா பேரரசர்)
ஜனவரி 24 2019 வியாழன் அன்று, 251ஆவது மலாய் ஆட்சியாளர்கள் மாநாட்டில் சுல்தான் அப்துல்லா பதினாறாம் **மலேசியா பேரரசராக** தேர்தெடுக்கப்படடர். இவர் அரச பதிவியை துறந்த முன்னால்  பேரரசர் கிளந்தான்  முகமது வி பதிலாக இந்த பதைவிக்கு தேர்வு செய்யப்பட்டார்.  

இவரது மகுடம் சூடும் விழா 31ம் தேதி ஜனவரி மாதம் 2019  யில் இஸ்தானே நெகாரா, ஜலன் துங் கும் அப்துல் ஹாலிம் நடைபெற்றது.  

இந்த மகுடம்சூடும் விழா மற்ற மலாய் ஆட்சியாளர்களின் மேல்பார்வையில் நடைபெற்றது. இதே நிகழ்வில், பேராக் மாநிலத்தின் சுல்தானான சுல்தான் நஸ்ரின் ஷா துணை பேரரசராக பதவி ஏற்றுக்கொண்ட்டர்.
# வார்ப்புரு:பயனர் களிறு

**அமிழ்தினும்﻿ ﻿இனியது ﻿தமிழ்மொழி**  

<div>  

''']]  

## தமிழ் விக்கிப்பீடியா தகவல்கள்
<div><>'''<big>இன்று [[]], of [[]], விக்கிப்பீடியாவில் கட்டுரைகளும்: பயனர்களும் உள்ளனர்</big>.</></div>  

<td></td>  
</td>  
| ; கட்டுரைகள் | ; கோப்புகள் | ; பயனர்கள் | ; தொடர் பங்களிப்பாளர்கள் | ; தானியங்கிகள் | ; நிருவாகிகள் | ; அதிகாரிகள் |
| --- | --- | --- | --- | --- | --- | --- |
| **** | **** | } |  |  |  |  |
### பங்களிப்புப் புள்ளிவிவரம்

- எனது காமன்சு பதிவேற்றங்கள்

### பயனரை பற்றி

## பக்கத்தை உருவாக்க
<inputbox>  
type=create  
preload=Template:New_page  
editintro=Template:Welcome  
</inputbox>
# வையாகாம்


**வையாகாம்** (Viacom) திரைப்படம் மற்றும் தொலைக்காட்சியில் முதன்மையாக ஆர்வமுள்ள ஒரு அமெரிக்க பன்னாட்டு வெகுஜன ஊடக கூட்டு நிறுவனமாகும். வருவாய் அடிப்படையில் தற்போது உலகின் ஒன்பதாவது பெரிய ஊடக நிறுவனமாக உள்ளது, நியூயார்க் நகரில் தலைமையகம் உள்ளது. வியாகோமின் வாக்களிப்பு கட்டுப்பாட்டை பில்லியனர் சம்னர் ரெட்ஸ்டோன், ஆல் கட்டுப்படுத்தப்படும் ஒரு தனிப்பட்ட சொந்தமான நாடக நிறுவனமான தேசிய நகைச்சுவை, சிபிஎஸ் கார்ப்பரேஷன்.  

இன்றைய விக்கியோம் அசல் நிறுவனத்தில் இருந்து ஒரு ஸ்பின்-ஆஃப் ஆனது, இது சிபிஎஸ் கார்ப்பரேஷன் என மறுபெயரிடப்பட்டது, பின்னர் டிசம்பர் 31, 2005 அன்று மறுபரிசீலனை செய்யப்பட்டது. பிந்தையது தற்போது மேலதிக வானொலி ஒலிபரப்பு, டிவி உற்பத்தி, சந்தா ஊதியத்தை கட்டுப்பாட்டில் வைத்திருக்கிறது. தொலைக்காட்சி, மற்றும் வெளியீட்டு சொத்துக்கள், முன்பு அசல் வியாகோமைச் சொந்தமானவை. வியாகோம் மீடியா நெட்வொர்க்ஸ் மற்றும் பாரமவுண்ட் பிக்சர்ஸ் ஆகியவற்றை உள்ளடக்கிய வயாக்ம் சுமார் 170 நெட்வொர்க்குகளை இயக்குகிறது, சுமார் 160 மில்லியன் நாடுகளில் கிட்டத்தட்ட 700 மில்லியன் சந்தாதாரர்களை அடைந்துள்ளது.
# சிறீ சாய்ராம் பொறியியல் கல்லூரி


**சிறீ சாய்ராம் பொறியியல் கல்லூரி** ( முன்னர் ஷீரடி சாயி பொறியியல் கல்லூரி என அழைக்கப்படது) என்பது இந்தியாவின், கர்நாடகத்தின், பெங்களூர், ஆனேக்கல்லில் அமைந்துள்ள ஒரு பொறியியல் கல்லூரி ஆகும். ஐஎஸ்ஓ 9001: 2015 தரச் சான்றிதழைப் பெற்ற, இந்தக் கல்லூரியானது புதுதில்லி, அகில இந்திய தொழில்நுட்பக் கல்விக் குழுவின் ஒப்புதலை பெற்றது ஆகும். மேலும் பெலகாவி, விஸ்வேஸ்வரய்யா தொழில்நுட்ப பல்கலைக்கழகத்தின் இணைவு பெற்றதாகவும் உள்ளது.  
## மதிப்பீடுகள் மற்றும் தரவரிசை
- அவுட்லுக் இதழின் இந்தியாவின் சிறந்த பொறியியல் கல்லூரிகள் பட்டியல்- 2015 இன்படி: பெங்களூரில் 9 வது இடத்தையும், கர்நாடகத்தில் 13 வது இடத்தையும் & இந்தியாவில் 78 வது இடத்தை வகித்தது.
- டேட்டாகுவிஸ்ட்டின் கூற்றின்படி இந்தியாவின் சிறந்த தனியார் டி-ஸ்கூல் தரவரிசை - 2015இன்படி   : பெங்களூரில் 10 வது இடம், கர்நாடகத்தில் 13 வது இடம் & இந்தியாவில் 83 வது இடம் வகித்தது.
- ஹையர் எஜுகேசன் ரிவ்யூவின் இந்தியாவின் சிறந்த 100 தனியார் பொறியியல் கல்லூரிகள் - 2015இல்: பெங்களூரூவில் 9 வது இடத்தையும், கர்நாடகத்தில் 17 ஆவது இடத்தயும் இந்தியாவில் & 64 வது இடத்தையும் பெற்றது.
- கேரியர்360: AAA + மதிப்பீடு
- எஜுகேசன் வேல்ட் மதிப்பீட்டின்படி முதல் தர 100 தனியார் பொறியியல் கல்லூரிகள் - 2016 பட்டியலில் : பெங்களூரில் 8 வது இடம், கர்நாடகத்தில் 13 வது இடம் & இந்தியாவில் 70 வது இடம்.
- டேட்டாகுவிஸ்ட்டின் இந்தியாவின் தலைசிறந்த 100 தனியார் டி-ஸ்கூல்களுக்கான பட்டியல் - 2016இன்படி: பெங்களூரில் 8 வது இடம், கர்நாடகத்தில் 10 வது இடம் & இந்தியாவில் 61 வது இடம்.
- ஹையர் எஜுகேசன் ரிவ்யூவில் 2016 ஆண்டிற்கான இந்தியாவின் உயர் கல்வி ஆய்வு பொறியியல் கல்லூரி.
- அவுட்லுக் இதழின் 2016 ஆண்டைய மதிப்பீட்டில் இந்தியாவின் தலைசிறந்த பொறியியில் கல்லூரிகளில் 77வது இடத்தைப் பெற்றது.
- டைம்ஸ் இன்னிங்ஸ் இன்ஸ்டிடியூட்டின் கணக்கெடுப்பு 2017வின்படி இந்தியாவில் - 92 வது இடமும், பெங்களூரில் 10 வது இடமும், கர்நாடகத்தில் 12 வது இடத்தையும் பெற்றது.
- அவுட்லுக் இதழின் 2017 ஆண்டைய இந்தியாவின் தலைசிறந்த 100 பொறியியல் கல்லூரிகள் பட்டியலில், தொடர்ந்து 3 வது முறையாக 77வது இடத்தைப் பெற்றது. பெங்களூரில் 8 வது இடத்தையும். கர்நாடகத்தில் 15வது இடத்தையும் பெற்றது.
- எஜுகேசன் வோர்ட் - மனிதவள மேம்பாட்டு இதழின் 2017 ஆண்டய பட்டியலில் 92 வது இடத்தையும், பெங்களூரில் 11 வது இடமும், கர்நாடகத்தில் 17 இடமும் பெற்றது.
- ஹையர் எஜுமேசன் ரிவ்யூவின் 2017 ஆண்டய இந்தியாவின் தலை சிறந்த 100 பொறியியல் கல்லூரிகள் பட்டியலில் இக்கல்லூரி தொடர்ந்து 4ஆவது ஆண்டக இடம்பெற்றது. இப்பட்டியலில் இந்திய அளவில் 41 வது இடமும், பெங்களூரில் 5 வது இடமும், கர்நாடகத்தில் 11 வது இடத்தையும் பெற்றது.
- டேட்டாகியூஸ்ட்டின் இந்தியாவின் தலைசிறந்த 100 தனியார் டி-ஸ்கூல்களுக்கான 2017 ஆண்டைய பட்டியலில்: இந்திய அளவில் 55வது இடத்தையும், பெங்களூரில் 7 வது இடத்தையும், கர்நாடகத்தில் 10 வது இடத்தையும் பெற்றது.
## வளாகத்தின் அமைவிடம்
இந்த கல்லூரியானது பெங்களூர் நகர மாவட்டத்தில் உள்ள ஆனேக்கல்லில் உள்ளது.  

## வழங்கப்படும் படிப்புகள்
ஸ்ரீ சாய்ராம் பொறியியல் கல்லூரியானது வி.டி.யு  
- மின்னணு மற்றும் தகவல் தொடர்பு பொறியியல்
- கணினி அறிவியல் மற்றும் பொறியியல்
- இயந்திரப் பொறியியல்

## கல்லூரி குறித்து
ஸ்ரீ சாய்ராம் பொறியியல் கல்லூரியானது (முன்னர் ஷீர்டி சாய் பொறியியல் கல்லூரி), பெங்களூரின் மகடி சாலையில் உள்ள பகுதியில் 1997 ஆம் ஆண்டு தற்காலிக இடத்தில் தொடங்கப்பட்டது. அதன்பிறகு தற்போதைய இடத்துக்கு மாற்றப்பட்டது.
# சோகோலேட்லைட்டு



**சோகோலேட்லைட்டு** *(Xocolatlite)* என்பது Ca<sub>2</sub>Mn<sup>4+</sup><sub>2</sub>(Te<sub>6</sub>+O<sub>6</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு சல்பேட்டுக் கனிமம் ஆகும். சாக்லேட்டு போன்ற தோற்றத்தை அளிப்பதால் இக்கனிமத்திற்கு அப்பெயர் சூட்டப்பட்டது. மெக்சிகோ நாட்டிலுள்ள சோனோரோ மாநிலத்தின் மோக்டிசுமா நகரின் லா பாம்போலா தங்கச் சுரங்கத்தில் சோகோலேட்லைட்டு கண்டறியப்பட்டது. அமெரிக்க பழங்குடியினர் மொழியான நாகுவால் மொழியியில் சோகோலேட் என்பது கொக்கோ விதை, நீர், மிளகாய்ப் பொடி ஆகியவற்றைப் பயன்படுத்தி தயாரிக்கப்படும் ஒரு பானமாகும். இலக்கிய வழக்கத்தில் இதற்கு கசப்பு நீர் என்ற பொருள் தரப்படுகிறது. மேலும் இது சாக்லேட்டு என்ற சொல்லுக்குரிய வேர் சொல்லாகவும் கருதப்படுகிறது.  

பன்னாட்டு கனிமவியல் சங்கம் சோகோலேட்லைட்டு கனிமத்தை Xoc என்ற குறியீட்டால் அடையாளப்படுத்துகிறது.
# யோசு கட்டுகாரன்


**யோசு கட்டுகாரன்** (*Jose Kattukkaran*; 1931/1932 – 5 மே 2024) என்பவர் ஒர் இந்திய அரசியல்வாதி ஆவார். யோசு இந்திய தேசிய காங்கிரசு கட்சியை சேர்ந்தவர்.கேரள மாநிலத்திலுள்ள திருச்சூர் மாவட்டத்தின் முதல் மாநகராட்சி மேயர் ஆவார். இவர் 2001 ஆம் ஆண்டு அக்டோபர் 5 ஆம் தேதி திருச்சூர் மாநகராட்சி ஆரம்பித்த நாள் முதல் 2004 ஆம் ஆண்டு ஏப்ரல் 3 ஆம் தேதி வரை மேயராக பதவியில் இருந்தார்.
# செண்டு


**செண்டு** (Chentu) என்பது ஒரு வளைந்த குச்சியைப் போல உள்ள ஒரு ஆயுதமாகும். இது சிவன், நந்தி தேவர், ஐயனார், கிருட்டிணன் ஆகியோருக்கு உரிய ஆயுதமாகும். இந்த ஆயுதத்தின் பெயரான செண்டு என்பது ஒரு தமிழ் சொல்லாகும். இந்த ஆயுதமானது தென்னிந்தியாவில் குறிப்பாக தமிழ்நாட்டில் உள்ள இந்துக் கோயில் சிற்பங்களில் காணப்படுகிறது.  
## தமிழ் இலக்கியங்களில்
உக்கிரபாண்டியனுக்கு சிவன் செண்டு ஆயுதத்தை வழங்கியதாகவும், செறுக்குற்ற மேரு மலையை பாண்டியன் அந்த ஆயுததத்தால் அடித்து அதன் செறுக்கை நீக்கினான் என்று திருவிளையாடல் புராணத்தின் *செண்டால் அடித்த படலத்தில்* குறிப்பிடப்பட்டுள்ளது.  

கரிகால் சோழன் வடக்கே படையெடுத்துச் சென்று வென்று, இமயத்தைச் செண்டால் அடித்தது, புலி பொறித்ததான் என்று சிலப்பதிகாரத்தில் குறிப்பிடப்பட்டு உள்ளது.
# சுவீட்டைட்டு


**சுவீட்டைட்டு** *(Sweetite)* என்பது Zn(OH)<sub>2</sub>.. இரண்டு வகையான ஒளிவிலகல் மதிப்புகளை சுவீட்டைட்டு கனிமம் வெளிப்படுத்துகிறது. சாதாரண ஒளிக்கதிருக்கு 1.635 என்றும் அசாதாரண ஒளிக்கதிருக்கு 1.628 என்ற மதிப்பையும் சுவீட்டைட்டு படிகம் தருகிறது என ஒளியியல் கோட்பாடுகள் கூறுகின்றன . ஒளிவிலகல் எண் என்பது வெற்றிடத்தில் ஒளியின் திசைவேக மதிப்பை ஓர் ஊடகத்தில் ஒளியின் திசைவேக மதிப்பால் வகுத்தால் கிடைக்கும் மதிப்பு ஆகும். இம்மதிப்பிலும் சுவீட்டைட்டின் இரட்டை ஒளிப்பிரிகை 0.007 என கணக்கிடப்படுகிறது . ஒரு கனிமத்தின் வழியாக ஒளியைச் செலுத்தும்போது அவ்வொளி இரண்டாகப் சிதறடிக்கப்படும் நிகழ்வே இரட்டை ஒளிப்பிரிகை எனப்படும். சுவீட்டைட்டு கனிமம் 1.64 - 1.65 என்ற இரட்டை ஒளிப்பிரிகையைத் தருகிறது. கனிமத்தின் ஒளிவிலகல் எண் மற்றும் அதைசுற்றியுள்ள ஊடகத்தின் ஒளிவிலகல் எண்களுக்கிடையிலான வித்தியாசத்தைக் கணக்கிட்டால் ஊடகத்தின் ஒளி அடர்த்தி அதிகம் என்பது இதன் பொருளாகும் .  

இங்கிலாந்தின் தெர்ப்சையர் மாகாணத்தின் அசோவருக்கு அருகிலுள்ள மில்டவுனிலிருந்து 200-300 மீட்டர் வடகிழக்கில் அமைந்துள்ள சுண்ணாம்புக்கல் கற்சுரங்கத்தில் சுவீட்டைட்டு பெருவாரியாகக் கிடைக்கிறது .
# பட்டாகுருபரப்பள்ளி



**பட்டாகுருபரப்பள்ளி** (PATTAGURUBARAPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.  

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 292 கிலோமீட்டர் தொலைவிலும் உள்ளது.  

## மேற்கோள்
# பெத்தசிகரலப்பள்ளி



**பெத்தசிகரலப்பள்ளி** (Peddasigaralapalli) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இந்த ஊரானது ஒசூரில் இருந்து 37 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 841 வீடுகள் உள்ளன. கிராமத்தின் மொத்த மக்கள் தொகையானது 3,928 ஆகும். இதில் ஆண்கள் எண்ணிக்கை 2,025, பெண்களின் எண்ணிக்கை 1,903 என உள்ளது.  

## மேற்கோள்
# போடூர், சூளகிரி வட்டம்



**போடூர்** (PODUR) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
காமன்தொட்டி ஊராட்சிக்கு உட்பட்ட இந்த ஊரானது சூளகிரியில் இருந்து 13 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 28 கிலோமீட்டர் தொலைவிலும், மாநிலத் தலைநகரான சென்னையில் இருந்து 278 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 107 வீடுகள் உள்ளன. கிராமத்தின் மொத்த மக்கள் தொகையானது 481 ஆகும். இதில் ஆண்கள் எண்ணிக்கை 222, பெண்களின் எண்ணிக்கை 259 என உள்ளது. மக்களின் கல்வியறிவு விகிதமானது 53.2% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# ராமன்தொட்டி



**ராமன்தொட்டி** (RAMANDODDI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இந்த ஊரானது சூளகிரியில் இருந்து 15 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 38 கிலோமீட்டர் தொலைவிலும், மாநிலத் தலைநகரான சென்னையில் இருந்து 281 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 133 வீடுகள் உள்ளன. கிராமத்தின் மொத்த மக்கள் தொகையானது 582 ஆகும். இதில் ஆண்கள் எண்ணிக்கை 295, பெண்களின் எண்ணிக்கை 287 என உள்ளது. மக்களின் கல்வியறிவு விகிதமானது 43.6% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# நாஜ்மோ

***நாஜ்மோ*** என்பது செக் குடியரசின் தென் மொராவியப் பகுதியில் உள்ள ஒரு பெரிய நகரமாகும். இது நாஜ்மோ மாவட்டத்தின் நிர்வாக தலைநகரமாக உள்ளது. தென்மேற்கு மொராவியாவின் வரலாற்று மற்றும் கலாச்சார மையம் இது.  

## நிலவியல்

இந்த நகரம் தென் மொராவியாவின் தலைநகரான பிர்னோவிலிருந்து 55 கிலோமீட்டர் தொலைவில் உள்ளது. நாஜ்மோ தாயா நதியின் கரையில் அமைந்துள்ளது. இந்நகரம் ஆஸ்திரியா நாட்டின் எல்லை அருகே அமைந்துள்ளது.  

## இரட்டை நகரங்கள் - சகோதரி நகரங்கள்
நாஜ்மோவின் இரட்டையர் நகரங்கள்:  

- நோவெ ஜாம்கி, ஸ்லோவாகியா
- ரூசினோவ், ஸ்லோவாக்கியா
- ஸ்ட்ரெஜ்காம், போலந்து
- பொன்டாஸீவ், இத்தாலி
- டார்காவ், ஜெர்மனி
- ரெட்ஸ், ஆஸ்திரியா
- மகார்ஸ்கா, குரோஷியா
# ஆப்கானித்தான் தேசிய துடுப்பாட்ட அணி தலைவர்கள் பட்டியல்

இப்பட்டியல் ஆப்கானித்தான் தேசிய துடுப்பாட்ட அணி தலைவர்கள்களாக இருந்தவர்களின் பட்டியலாகும். இதில் ஐசிசி உலக கோப்பை அணி, இளையோர் அணி எனப்படும் 19 வயதினர்க்கு உட்பட்ட அணி மற்றும் ஆப்கானித்தானின் ஒரு நாள் போட்டி அணி ஆகியவற்றின் தலைவர்கள் அடங்குவர்.  

## தேர்வுத் துடுப்பாட்ட அணித் தலைவர்கள்
இப்பட்டியல் தேர்வுத் துடுப்பாட்டப் போட்டிகளில் ஆப்கானித்தான் துடுப்பாட்ட அணியின் தலைவராக உள்ள துடுப்பாட்ட வீரர்களின் பட்டியல் ஆகும்.  

**ஆப்கானிஸ்தான் தேர்வுத் துடுப்பாட்ட அணித் தலைவர்கள்**

| 1 | அஸ்கார் ஆப்கான் | 2018 | இந்தியா | 1 | 0 | 1 | 0 |
| --- | --- | --- | --- | --- | --- | --- | --- |
| 2018-19 | அயர்லாந்து | 1 | 1 | 0 | 0 |  |  |
| **மொத்தம்** | **2** | **1** | **1** | **0** |  |  |  |
| **மொத்த** | **2** | **1** | **1** | **0** | } |  |  |

## ஒருநாள் சர்வதேசப் போட்டிகள்
ஏப்ரல் 19, 2009 அன்று ஆப்கானிஸ்தான் தனது முதல் ஒருநாள் போட்டியை விளையாடியது.  
**ஆப்கானிஸ்தான் ஒருநாள் சர்வதேசப் போட்டிகளின் அணித் தலைவர்கள்**

| **மொத்தம்** | **111** | **57** | **1** | **50** | **3** |  |  |
| --- | --- | --- | --- | --- | --- | --- | --- |
| 1 | நவ்ரோஸ் மங்கள் | 2009-2012 | 22 | 12 | - | 10 | 0 |
| 2 | கரீம் சாதிக் | 2012 | 1 | 0 | - | 1 | 0 |
| 3 | முகம்மது நபி | 2013-2015 | 28 | 13 | - | 15 | 0 |
| 4 | அஸ்கார் ஆப்கான் | 2015-தற்போது | 56 | 31 | 1 | 21 | 3 |
| 5 | ரஷீத் கான் | 2018 | 4 | 1 | - | 3 | 0 |
| *கடைசியாக புதுப்பிக்கப்பட்டது: 15 மார்ச் 2019* | } |  |  |  |  |  |  |

## பன்னாட்டு இருபது20 போட்டிகள்
ஆப்கானிஸ்தான் தங்கள் முதல் டி 20 ஐ 2010 பிப்ரவரி 1 அன்று விளையாடியது.  
**ஆப்கானிஸ்தான் இ20 அணித் தலைவர்கள்**

| **மொத்தம்** | **71** | **49** | **0** | **22** | } |  |  |
| --- | --- | --- | --- | --- | --- | --- | --- |
| 1 | நவ்ரோஸ் மங்கல் | 2009-2012 | 13 | 6 | 0 | 7 | 0 |
| 2 | முகம்மது நபி | 2013-2015 | 12 | 6 | 0 | 6 | 0 |
| 3 | அஸ்கார் ஆப்கான் | 2015-தற்போது | 46 | 37 | 0 | 9 | 0 |

## ஐசிசி துடுப்பாட்ட உலக கோப்பை தகுதிப் போட்டிகள்
ஆப்கானிஸ்தான் 2009இல் துடுப்பாட்ட உலகக் கோப்பைத் தகுதிப் போட்டியில் பங்கேற்றது.  
| எண் | பெயர் | ஆண்டு | போட்டிகள் | வெற்றி | சமநிலை | தோல்வி | முடிவு இல்லை |
| --- | --- | --- | --- | --- | --- | --- | --- |
| 1 | நவ்ரோஸ் மங்கல் | 2009 | 10 | 6 | 0 | 4 | 0 |
| **மொத்தம்** | **10** | **6** | **-** | **4** | **-** | } |  |
# நேபாளத் தேசிய துடுப்பாட்ட அணி தலைவர்கள் பட்டியல்

இப்பட்டியல் நேபாளத் தேசிய துடுப்பாட்ட அணி தலைவர்கள்களாக இருந்தவர்களின் பட்டியலாகும். இதில் ஐசிசி உலக கோப்பை அணி, ஜூனியர் அணி எனப்படும் 19 வயதினர்க்கு உட்பட்ட அணி மற்றும் நேபாளத்தின் ஒரு நாள் போட்டி அணி ஆகியவற்றின் தலைவர்கள் இதில் அடங்குவர்.  

## ஒரு நாள் சர்வதேசப் போட்டி
நேபாளம் அவர்களது முதல் ஒருநாள் போட்டியை ஆகஸ்ட் 1, 2018 அன்று விளையாடியது.  
| எண் | பெயர் | ஆண்டு | போட்டிகள் | வெற்றி | டை | தோல்வி | முடிவில்லை |
| --- | --- | --- | --- | --- | --- | --- | --- |
| 1 | பாராஸ் காட்கா | 2018-19 | 5 | 2 | 0 | 3 | 0 |
| **மொத்தம்** | **5** | **2** | **0** | **3** | **0** | } |  |

## டி 20 சர்வதேசப் போட்டி
மார்ச் 14, 2014 அன்று நேபாளம் தனது முதல் டி 20 போட்டியில் பங்கேற்றது.  
| எண் | பெயர் | ஆண்டு | போட்டி | வெற்றி | டை | தோல்வி | முடிவு இல்லை |
| --- | --- | --- | --- | --- | --- | --- | --- |
| 1 | பாராஸ் காட்கா | 2014-18 | 12 | 3 | 0 | 8 | 1 |
| **ஒட்டுமொத்த** | **12** | **3** | **0** | **8** | **1** | } |  |

## ஐசிசி கோப்பை
நேபாளம் 2001 போட்டியில் ஐசிசி கோப்பையில் பங்கேற்றது.  
| எண் | பெயர் | ஆண்டு | போட்டி | வெற்றி | டை | தோல்வி | முடிவு இல்லை |
| --- | --- | --- | --- | --- | --- | --- | --- |
| 1 | கணேஷ் தாகுரி | 2001 | 3 | 2 | 0 | 1 | 0 |
| 2 | ஞாநேந்திர மல்லா | 2014 | 1 | 0 | 0 | 1 | 0 |
| 3 | பாராஸ் காட்கா | 2014-2018 | 11 | 3 | 0 | 8 | 0 |
| **ஒட்டுமொத்த** | **15** | **5** | **0** | **10** | ' *0* | } |  |
# ஆப்கானித்தான் ஒரு நாள் போட்டி குச்சக்காப்பாளர்கள் பட்டியல்

இது **ஆப்கானிஸ்தான் ஒருநாள் துடுப்பாட்டப் போட்டிகளில்** விக்கெட் கீப்பர்களாக இருந்தவர்களின் காலவரிசை பட்டியல் ஆகும் .  

| 1 | கரீம் சாதிக் | 2009/10 | 3 | 0 | 0 | **0** |
| --- | --- | --- | --- | --- | --- | --- |
| 2 | முகம்மது சாஹ்ஷாட் | 2009- | 47 | 44 | 21 | **65** |
| 3 | சபிகுல்லா | 2014 | 9 | 6 | 3 | **9** |
| 4 | அப்சார் சஜாய் | 2014-2015 | 17 | 20 | 2 | **22** |
# பெர்முடா ஒரு நாள் போட்டி குச்சக்காப்பாளர்கள் பட்டியல்

இது **பெர்முடா** ஒருநாள் **குச்சக்காப்பாளர்களின்** காலவரிசை பட்டியல் .  
| 1 | டீன் மைனர்ஸ் | 2006/07 | 17 | 12 | 4 | **16** |
| --- | --- | --- | --- | --- | --- | --- |
| 2 | க்வேம் டக்கர் | 2006 | 5 | 8 | 1 | **9** |
| 3 | ஜேக்கன் எட்னஸ் | 2007/08 | 11 | 7 | 4 | **11** |
| 4 | பிக்கர் கிராக்வெல் | 2009 | 2 | 0 | 0 | **0** |
# கேரள காங்கிரசு (தாமசு)



**கேரள காங்கிரசு (தாமசு)** *Kerala Congress (Thomas)* கேரள காங்கிரசு கட்சியில் இருந்து பிளவுபட்ட அரசியல் கட்சிகளில் ஒன்று ஆகும். பி. சி. தாமசு இந்த கட்சியின் தலைவர் ஆவார்.  
## கூட்டணி
தாமசு பாஜக தலைமையிலான தேசிய ஜனநாயக கூட்டணியுடன் (தேஜகூ) உடன்படிக்கை செய்து கூட்டணி அமைத்துக் கொண்டார். 2015 ஆம் ஆண்டு ஸ்கரியா தாமசு மூலம் தாமசு தலைவராக தேர்ந்தெடுக்கப்பட்டார்.
# ஏ. ஏ. அசீசு



**ஏ. ஏ. அசீசு** *(A.A. Aziz)* என்பவர் ஓர் இந்திய அரசியல்வாதி ஆவார். இவர் புரட்சிகர சோசியலிசக் கட்சியைச் சேர்ந்தவர். ஆசிசு கேரள சட்டமன்றம் தேர்தலில் இரவிபுரம் தொகுதியில் 2012 ஆம் ஆண்டு தேர்தலில் போட்டியிட்டு சட்டமன்ற உறுப்பினர் ஆனார். மேலும் இவர் கேரள மாநிலக் புரட்சிகர சோசியலிசக் கட்சி குழுச் செயலாளராக 2012 ஆம் ஆண்டு தேர்ந்தெடுக்கப்பட்டார்.
# கணபதி தாசர் நெஞ்சறி விளக்கம்

**நெஞ்சறி விளக்கம்** என்பது கணபதி தாசர் என்னும் சித்தரால் இயற்றப்பட்ட நூல். இந்நூலில் காப்புச் செய்யுள் ஒன்றும், நெஞ்சு அறியவேண்டிய நெஞ்சறி விளக்கப் பாடல்கள் 100-ம், நூற்பயன் பற்றிக் கூறும் பாடல்கள் மூன்றும் - ஆக 104 பாடல்கள் உள்ளன. எல்லாப் பாடல்களும் விருத்தம் என்னும் யாப்பு வகையைச் சேர்ந்தவை. பாடல் அடிகள் ஐந்து சீர்கள் கொண்டவை. இதனை "நெடிலடி" என்பர்.  

எல்லாப் பாடல்களும் தன் நெஞ்சைத் தானே கேட்டுக்கொள்ளும் பாடல்களாக உள்ளன.  

சித்தி தரும் சித்துக் கருத்துக்கள் எளிய உவமைகளால் உணர்த்தப்படுகின்றன.  

## எடுத்துக்காட்டு
காண்பதும் அழிந்து போகும் காயமும் அழிந்து போகும்  

ஊண் பொருள் அழிந்து போகும் உலகமும் அழிந்து போகும்  

பூண்பணி நாகை நாதர் பொற்பதம் அழியாது என்று  

வீண் பொழுதினைப் போக்காமல் வெளிதனில் ஒளிபார் நெஞ்சே  

வீட்டிருள் போகவென்றே விளக்கினை ஏற்றி வைத்தால்  

வீட்டிருள் எங்கே போச்சு விளக்கு ஒளி எங்கே போச்சு  

கூட்டினில் நடஞ்செய் ஈசன் குறிப்பு அறியாமல் நீதான்  

நாட்டினில் அலைந்தாய் நாகை நாதரை வணங்கு நெஞ்சே  

ஏட்டிலே எழுதும் நூல்கள் எத்தனை படித்தும் நீ தான்  

காட்டிலே எறிந்த திங்கள் கானலில் சலம் போலானாய்  

நாட்டிலே தெய்வமென்று நடந்து அலையாமல் உன்றன்  

கூட்டினில் நாகை நாதர் குறிப்பறிந்து உணர்வாய் நெஞ்சே  

## இவர் கூறும் சில சித்துகள்
- தன்னை விரும்பும் கணவன், அவனை விரும்பும் மனைவி - ஆகியவர்கள் போலக் குரவனாகிய குரு சொன்னதைக் கேட்டு நடந்தால் நாகைநாதன் சிவன் நடனமாடும் சிலம்பொலியைக் கேட்கலாம்.
- குளத்தில் பளிங்கு போன்று தெளிவாக இருக்கும் நீரைப் பாசி மறைப்பது போல களங்கமற்ற புத்தியைக் காமம் மறக்கும்.
- கண்ணாடியில் தெரிவது காரண உருவம். அதுபோல உடம்பு மூலாதாரமாகிய கருமய்யத்தின் காரண உருவம். குரு மூலாதாரம் போன்றவர். இந்த விளக்கொளி அறிவைக் கொண்டு விண்ணைப் பார்க்க வேண்டும்.
# பாரத தர்ம ஜன சேனா



**பாரத தர்ம ஜன சேனா** (**BDJS**) இந்தியாவின் கேரளா மாநிலத்தில் இயங்கும் ஒரு அரசியல் கட்சி ஆகும். துஸ்கர் வெள்ளப்பள்ளி என்பவரால் ஆரம்பிக்கப்பட்டு நடத்தப்படும் கட்சி ஆகும்.  
## நோக்கம்
பாரத தர்ம ஜன சேனா கேரளா மாநிலத்தில் வாழும் ஈழவர் மற்றும் திய்யா மக்களின் வாழ்க்கை தரம் உயர்வும் அவர்களின் அரசியல் பிரதிநிதித்துவம் பெறவும் கட்சியின் முதன்மையான கொள்கையாக கொண்டு இயங்குகிறது.  
## கூட்டணி
2016 ஆம் ஆண்டு முதல் பாரத தர்ம ஜன சேனா பாஜக தலைமையிலான தேசிய ஜனநாயக கூட்டணியுடன் (தேஜகூ) உடன்படிக்கை செய்து கூட்டணி அமைத்துக் கொண்டது.
# விக்லன்டைட்டு


பன்னாட்டு கனிமவியல் சங்கம் விக்லன்டைட்டு கனிமத்தை Wik என்ற குறியீட்டால் அடையாளப்படுத்துகிறது.  

## பிற கனிமங்களுடன் தொடர்பு

விக்லன்டைட்டு கனிமத்தின் கட்டமைப்பு தனித்தன்மை மிக்கது ஆகும். கிட்ட்த்தட்ட இதைப்போன்ற வேதியல் அடையாளங்களுடன் கூடிய இரும்பு மற்றும் மாங்கனீசு தனிமங்கள் இல்லாத மற்றொரு கனிமம் இரெரோயிட்டு கனிமம் ஆகும் .
# நமீபியா தேசிய துடுப்பாட்ட அணி தலைவர்கள் பட்டியல்

நமீபியா அணியின் தலைவராக இருந்தவர்களின் பட்டியல் இது. இதில் ஐசிசி உலக கோப்பை அணி, ஜூனியர் அணி எனப்படும் 19 வயதினர்க்கு உட்பட்ட அணி மற்றும் நமீபியாவின் ஒரு நாள் போட்டி அணி ஆகியவற்றின் தலைவர்கள் இதில் அடங்குவர்.  

## ஒருநாள் சர்வதேசப் போட்டிகள்
பிப்ரவரி 10, 2003 அன்று நமீபியா அவர்களின் முதல் ஒருநாள் போட்டியை விளையாடியது .  
| எண் | பெயர் | ஆண்டு | போட்டி | வெற்றி | டை | தோல்வி | முடிவு இல்லை |
| --- | --- | --- | --- | --- | --- | --- | --- |
| 1 | டியான் காட்ஸே | 2003-2003 | 6 | 0 | 0 | 6 | 0 |
| **ஒட்டுமொத்தம்** | **6** | **0** | **0** | **6** | **0** | } |  |

## ஐசிசி டிராபி
நமீபியா அணி 1993/94 ஐசிசி டிராபி தொடரில் விளையாடியது  
| எண் | பெயர் | ஆண்டு | போட்டிகள் | வெற்றி | டை | தோல்வி | முடிவு இல்லை |
| --- | --- | --- | --- | --- | --- | --- | --- |
| 1 | லென்னி லோவ் | 1993-1994 | 8 | 5 | 0 | 3 | 0 |
| 2 | இயான் ஸ்டீவன்சன் | 1996-1997 | 3 | 1 | 0 | 2 | 0 |
| 3 | டேனியல் கௌல்டர் | 1996 / 97-2001 | 11 | 8 | 0 | 3 | 0 |
| 4 | ஸ்டீபன் ஸ்வான்போல் | 2001-2001 | 1 | 1 | 0 | 0 | 0 |
| 5 | டியான் காட்ஸே | 2005-2005 | 7 | 3 | 0 | 4 | 0 |
| **ஒட்டுமொத்த** | **30** | **18** | **0** | **12** | **0** | } |  |
# நீவா ஆறு

**நீவா ஆறு** அல்லது **பொன்னை ஆறு** என்பது பாலாற்றின் துணை ஆறாகும். இந்த ஆறானது ஆந்திரப் பிரதேசத்தின், சித்தூர் மாவட்டம், சேசாசலம் வனப்பகுதியில் தோன்றுகிறது. அங்கிருந்து 83 கிலோமீட்டர் தூரத்தைக் கடந்து தமிழ்நாட்டின், வேலூர் மாவட்டம், காட்பாடி வட்டம் ஆந்திர எல்லையான பொன்னை என்ற இடத்தை வந்தடைகிறது. அங்கிருந்து திருவல்லம் வழியாக பாய்ந்து மேல்விஷாரம் அருகே பாலாற்றில் கலக்கிறது.  

இந்த ஆற்றின் குறுக்கே மேல்பாடி என்ற இடத்தில் தடுப்பணை கட்டப்பட்டுள்ளது. இந்தத் தடுப்பணையில்யில் தேக்கப்படும் நீரை கால்வாய்கள் வழியாக கொண்டு சென்று, வேலூர் மாவட்டம், திருவள்ளூர் மாவட்டங்களில் உள்ள 129 ஏரிகளை நிரப்பி அப்பகுதிகளை வளப்படுத்தியது. பல்வேறு சூழல்களால் இந்த ஆறு 30 ஆண்டுகளாக வறண்டு காணப்படுகிறது.  
## பரவலர் பண்பாட்டில்
பென்னை என்கிற நீவா நதியால் மூன்று போகம் விளைச்சலோடு வாழ்ந்த உழவர் பெருமக்களின் நிலங்களை பல்வேறு வாக்குறுதிகளை அளித்த அரசானது சிப்காட் தொழிறாசலை வளாகங்களுக்காக கையகப்படுத்துகிறது. தொழில் வளர்ச்சி என்ற பெயரில் எடுக்கப்படும் இந்த நடவடிக்கைகளால் உழவர்களின் வாழ்வும், ஆறும் பலியாவதை *நீவா நதி* என்ற பெயரில் எழுத்தாளர் கவிப்பித்தன் புதினமாக எழுதியுள்ளார்.
# வடோதரா துடுப்பாட்ட அணி


**வடோதரா துடுப்பாட்ட அணி (**The Baroda cricket team ) என்பது வடோதரா சார்பாக உள்ளூர்ப் போட்டிகளில் விளையாடக்கூடிய இந்திய உள்ளூர் அணி ஆகும். இதன் உள்ளூர் மைதானம்மோதி பா அரங்கமாகும். இந்த அணி ரஞ்சிக் கோப்பை தொடர்களில் வெற்றிகரமான அணிகளில் ஒன்றாகக் கருதப்படுகிறது.  

## ரஞ்சிக் கோப்பையில் செயல்பாடு
| ஆண்டு | இடம் |  |
| --- | --- | --- |
| 2010-11 | இரண்டாம் இடம் |  |
| 2001-02 | இரண்டாம் இடம் |  |
| 2000-01 | **முதல் இடம்** |  |
| 1957-58 | **முதல் இடம்** |  |
| 1949-50 | **முதல் இடம்** |  |
| 1948-49 | இரண்டாம் இடம் |  |
| 1946-47 | **முதல் இடம்** |  |
| 1945-46 | இரண்டாம் இடம் |  |
| 1942-43 | **முதல் இடம்** | } |
## பயிற்சியாளர்கள்

- தலைமைப் பயிற்சியாளர் - ஜேக்கப் மார்ட்டின்
- உதவிப் பயிற்சியாளர்- ஹிமான்ஷு ஜாதவ்
## பிரபலமான வீரர்கள்
- இர்பான் பதான்
- அம்பதி ராயுடு
# பானியன் இரவீந்திரன்


**பானியன் இரவீந்திரன்** *(Pannian Raveendran)* என்பவர் ஓர் இந்திய அரசியல்வாதி ஆவார். இவர் 1945 ஆம் ஆண்டு டிசம்பர் மாதம் 22 ஆம் தேதி பிறந்தார். இந்திய பொதுவுடைமைக் கட்சியின் சார்பாக கேரள மாநிலக் குழுவின் மாநிலச் செயலாளராக 2012 ஆம் ஆண்டு முதல் 2015 ஆம் ஆண்டு வரை செயல்பட்டார். ரவீந்திரன் இந்தியாவின் பதினான்காவது மக்களவையில் உறுப்பினராக கேரள மாநிலத்தின் திருவனந்தபுரம் தொகுதியிலிருந்து தேர்ந்தெடுக்கப் பட்டார். .
# சாமனப்பள்ளி



**சாமனப்பள்ளி** (SAMMANAPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இந்த ஊரானது சூளகிரியில் இருந்து 7 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 33 கிலோமீட்டர் தொலைவிலும், மாநிலத் தலைநகரான சென்னையில் இருந்து 293 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 721 வீடுகள் உள்ளன. கிராமத்தின் மொத்த மக்கள் தொகையானது 3198 ஆகும். இதில் ஆண்கள் எண்ணிக்கை 1635, பெண்களின் எண்ணிக்கை 1563 என உள்ளது. மக்களின் கல்வியறிவு விகிதமானது 51.7% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  
## ஊரில் உள்ள கோயில்கள்
- சாமனப்பள்ளி உத்தம கரகம் கோயில்
- சாமனப்பள்ளி வீரபத்ர சாமி கோயில்
- சாமனப்பள்ளி திம்மராயசாமி கோயில்
## மேற்கோள்
# சானமாவு



**சானமாவு** (SANAMAVOO) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.  

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 292 கிலோமீட்டர் தொலைவிலும் உள்ளது.  
## ஊரில் உள்ள கோயில்கள்
- சானமாவு பென்னிக்கல் கோபாலசாமி கோயில்
- சானமாவு பசுவேஸ்வரர் கோயில்
- சானமாவு பென்னிக்கல் உத்தம கரகம் கோயில்
- சான மாவு கோபால் சுவாமி கோயில்
## மேற்கோள்
# சாபரபள்ளி



**சாபரபள்ளி** (SAPARAPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஒசூர் வட்டத்துக்கு, உட்பட்ட ஒரு கிராமம் ஆகும்.  

## மக்கள்வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 51 குடும்பங்கள் உள்ளன. கிராமத்தின் மொத்த மக்கள் தொகையானது 231 ஆகும். இதில் ஆண்கள் எண்ணிக்கை 117, பெண்களின் எண்ணிக்கை 114 என உள்ளது. மக்களின் கல்வியறிவு விகிதமானது 53.77 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# தனலைட்டு



**தனலைட்டு** *(Danalite)* என்பது Fe<sup>2+</sup><sub>4</sub>Be<sub>3</sub>(SiO<sub>4</sub>)<sub>3</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இரும்பு பெரிலியம் சிலிக்கேட்டு சல்பைடு கனிமம் என்று இது வகைப்படுத்தப்படுகிறது. பன்னாட்டு கனிமவியல் சங்கம் தனலைட்டு கனிமத்தை Dan என்ற குறியீட்டால் அடையாளப்படுத்துகிறது.  

கிரானைட்டு எனப்படும் கருங்கல் வகையில், வெள்ளீயத்தைக் கொண்டுள்ள தீப்பாறைகளில், பூமிக்கடியில் உருகித் திண்மமான கற்குழம்பில், பல்லுருவப்பாறைச் செதில்களில், உயர்வெப்ப அழுத்த பல்லுருத்தோற்ற பாறைகளில், நீர்வெப்பப் படிவுகளில் என இக்கனிமம் ஓர் அரிய கனிமமாகத் தோன்றுகிறது. தனலைட்டு கனிமம் மேக்னடைட்டு, கார்னெட்டு, புளோரைட்டு, அல்பைட்டு, கேசிட்டரைட்டு, பைரைட்டு, மசுகோவைட்டு, ஆர்சனோபைரைட்டு, குவார்ட்சு, குளோரைட்டு போன்ற கனிமங்களுடன் சேர்ந்து காணப்படுகிறது.  

அமெரிக்காவின் மாசச்சூசெட்சு மாநிலத்திலுள்ள எசெக்சு மாகாணத்தில் 1866 ஆம் ஆண்டு முதன்முதலில் கண்டறியப்பட்டது. கனிமவியலாளர் யேம்சு திவைட்டு தனா இதைக் கண்டறிந்த காரணத்தால் கனிமத்திற்கு இப்பெயர் சூட்டப்பட்டது. மாசச்சூசெட்சு மாநிலம் தவிர நியூ ஆம்ப்சையர், சியரா மாகாணம், நியு மெக்சிகோம் யாவபாய் மாகாணம், அரிசோனா, ஊசிமுனை மலை, பிரிட்டிசு கொலம்பியா, வால்ரசு தீவு, யேம்சு வளைகுடா, கியூபெக், சுவீடன், இங்கிலாந்து, கோர்ன்வால், இமால்கா, டிரான்சுபைகால், உருசியா, கசக்சிசுத்தான், சோமாலியா, தாசுமேனியா, மேற்கு ஆத்திரேலியா, இரோசிமா, சப்பான் போன்ற இடங்களிலும் தனசைட்டு கிடைக்கிறது.
# தேசியவாத ஜனநாயக முற்போக்கு கட்சி


**தேசியவாத ஜனநாயக முற்போக்கு கட்சி (NDPP)** இந்தியாவின், நாகாலாந்து மாநிலத்தில் உள்ள ஒரு பிராந்திய அரசியல் கட்சி ஆகும். இக்கட்சியின் தலைவர் சிங்வாங் கோனியாக் என்பவர் ஆவார். இக்கட்சியின் சின்னம் பூகோளமாகும்.  

இக்கட்சியானது நாகாலாந்து மக்கள் முன்னணியில் இருந்து பிரிந்து, நாகாலாந்து முதலமைச்சர் நைபியு ரியோ ஜனநாயக முற்போக்கு கட்சியை உருவாக்கினார். 2017 ஆம் ஆண்டு அக்டோபர் ஜனநாயக முற்போக்கு கட்சி பின், தேசியவாத ஜனநாயக முற்போக்கு கட்சி என பெயர் மாற்றம் செய்யப்பட்டது. 2018 ஆம் ஆண்டு சனவரி மாதம் பாஜக உடன் கூட்டணி வைத்துக்கொண்டு சட்டமன்ற தேர்தலில் போட்டியிட்டது. இக்கட்சியானது தற்போது பாஜகவுடன் கூட்டணியில் உள்ளது. பின்னர் அதே மாதத்தில், நாகாலாந்து மக்கள் முன்னணி கட்சியின் 10 சட்டமன்ற உறுப்பினர்கள் கட்சியை விட்டு வெளியேறி, இக்கட்சியுடன் பேச்சுவார்த்தைகளை ஆரம்பித்தனர்.  

2018 ஆம் ஆண்டு நடைபெற்ற நாகாலாந்து சட்டமன்ற தேர்தலில் தேஜமுக, 2,53,090 வாக்குகளைப் பெற்று 18 இடங்களில் வென்றது. இது 25.20 % வாக்கு வங்கி ஆகும். தேஜமுக பாஜக உடன் சேர்ந்த ஆட்சி அமைத்தது. 2018 ஆம் ஆண்டு செப்டம்பர் 23 ஆம் நாள் கட்சியின் சட்டமன்ற உறுப்பினர் இறப்பால் 17 இடங்கள் தற்போது உள்ளது.  
தற்போது இக்கட்சி வடகிழக்கு ஜனநாயகக் கூட்டணியில் உள்ளது.  

## இதனையும் காண்க
- வடகிழக்கு ஜனநாயகக் கூட்டணி